ઘણા પરિવારોમાં સવારે ઓફિસે જતાં કે બહારગામ જતી વખતે માતા-પિતાને, વડીલોને પગે લાગવાની ‘પ્રથા’ છે. આપણે જોયું છે કે, જે ઘરોમાં આવી પ્રથા છે એ ઘરના ઘણા લોકો આ પ્રથા વિશે ગૌરવપૂર્વક વાત કરતા હોય છે. એમના સંસ્કાર અને સંતાનોને સંસ્કૃતિની અપાયેલી સમજણ વિશે કહેતી વખતે એમની આંખોમાં હળવો અહંકાર પણ વંચાય છે, ક્યારેક! પરંતુ જે સંતાનો એમને પગે લાગીને ઓફિસે કે બહારગામ જાય છે એ જ સંતાનો માતા-પિતાની જાણ બહાર એમને ખબર ન પડે એમ એમના જ ઘરમાં શરાબની પાર્ટી કરે છે. માતા-પિતા સ્ટ્રિક્ટ વેજિટેરિયન હોય, કાંદા-લસણ ન ખાતાં હોય, પરંતુ સંતાનો નોનવેજ ખાતાં હોય. એવાં સંતાનો માતા-પિતાને પગે લાગે કે ન લાગે એનાથી બહુ ફરક નથી પડતો.